**МЕТОДИКА ЗА ОЦЕНКА НА КОНКУРСНИТЕ ПРЕДЛОЖЕНИЯ** **КЪМ КОНКУРС ЗА ГРАФИЧЕН ЗНАК (ЛОГО) на Българското председателство на СТРАТЕГИЯТА НА ЕВРОПЕЙСКИЯ СЪЮЗ ЗА ДУНАВСКИЯ РЕГИОН ПРЕЗ 2026 Г.**

# 1. Методика за оценяване на конкурсните проекти:

1.1. Журито оценява проектите спрямо изискванията в заданието, като съобразява представената графична и текстова проектна документация.

1.2. Методиката за оценяване съобразява степента на изпълнение на изискванията, посочени в заданието и тежестта на заложените критерии.

**1.3. При оценяването ще се прилагат следните** **критерии:**

**А.** Съобразяване с целите на Стратегията на Европейския съюз за Дунавския регион – 3 т.

**Б.** Ясна концепция – 3т.

**В.** Яснота и недвусмисленост на посланието – 3т.

**Г.** Оригинална идея и креативност – 3т.

**Д.** Художествена и естетическа стойност – 3т.

**Е.** Лаконичност и яснота на графичния образ – 3 т.

**Ж.** Функционалност на логото и възможност за разработване в цялостна система за визуална идентичност – 3 т.

1.4. **Комплексната оценка (КО)** на всеки член на журито се формира от сбора на точките по критериите:

**КО = А+Б+В+Г+Д+Е+Ж**

Максималната комплексна оценка от един член от журито е **21 т.**

1.5. **Общата комплексна оценка (ОКО)** се формира от сбора на комплексните оценки на всички членове на журито.

**ОКО=КО1+КО2+КО3+КО4+КО5**

Максималната обща комплексна оценка е максимално възможният брой точки, получен за даден проект, от всички членове на журито, и е равна на 105 точки.

1.6. Проектът, получил най-висока обща комплексна оценка, се класира на първо място. По същия принцип се класира и проекта на второ място.

Оценяването ще отчита степента на съответствие на предложеното проектно предложение спрямо посочените от Възложителя изисквания и определените показатели, съгласно приложената оценителна таблица.

При наличие на две или повече проектни предложения с получена най-висока обща комплексна оценка, класирането се извършва чрез пряко аргументирано гласуване от членовете на журито. На първо и второ място се класират предложенията, получили най-голям брой гласове, като на първо място е предложението с най-голям брой гласове.

Когато кандидатите не могат да бъдат класирани на първо и второ място след проведеното гласуване, класирането се извършва чрез жребий между проектите, получили най-много гласове.

**Оценителна таблица**

|  |  |  |  |  |
| --- | --- | --- | --- | --- |
| **Критерии за оценка** | **Максимален брой точки** | **Изчерпателно съответства на изискванията на Възложителя** | **Задоволително съответства на изискванията на Възложителя** | **Не съответства на изискванията на Възложителя** |
| **Показател** | **21** | **3** | **2** | **0** |
| Съобразяване с целитe на Стратегията на ЕС за Дунавския регион  | 3 | 3 | 2 | 0 |
| Ясна концепция | 3 | 3 | 2 | 0 |
| Яснота и недвусмисленост на посланието | 3 | 3 | 2 | 0 |
| Оригинална идея и креативност | 3 | 3 | 2 | 0 |
| Художествена и естетическа стойност | 3 | 3 | 2 | 0 |
| Лаконичност и яснота на графичния образ  | 3 | 3 | 2 | 0 |
| Функционалност на логото и възможност за разработване в цялостна система за визуална идентичност  | 3 | 3 | 2 | 0 |

**Ясна концепция** – теоретична демонстрация на зададената идея, с цел да се удостовери нейната осъществимост и практически потенциал. Целта е да се покаже дали тя може да бъде приложена в практиката.

**Яснота и недвусмисленост на посланието** – точно и категорично послание, изразено чрез образ, за да бъде лесно забелязано, възприето и запомнено за кратък период от време. Да е наличен баланс между оригиналност и четливост на предложената идея, да формира определени ценности и нагласи.

**Оригинална идея и креативност** – ярко и характерно изразено виждане на автора, което остава лесно запомняща следа в аудиторията, отличава го от останалите автори с подхода и реализацията на целта на заданието. Предложението да поражда асоциативност и бърза разпознаваемост на Председателството сред целевите групи.

**Художествена и естетическа стойност** – създаване на цялостен и хармоничен образ, който показва обективната връзка между настоящето и бъдещето и повишава емоционалното въздействие от положителния си ефект върху аудиторията.

**Лаконичност и яснота на графичния образ** – възприемане с лекота, позитивност и бързина на предаваното послание, като в същото време запознава широката общественост с целта и ценностите, към които е насочена Стратегията и Председателството.

**Функционалност на логото** – да изпълнява практическото си предназначение за удобно, лесно, бързо и точно приложение за целите на Председателството, без значение дали ще се използва в пълноцветен, едноцветен или черно/бяло вариант, негатив или друг вариант.